open-index/open-wikipedia-markdown huggingface dataset:
Behind Blue Eyes

**«Behind Blue Eyes»** er en sang skrevet av Pete Townshend fra gruppen The Who, for hans ikke fullførte *[[Lifehouse (musikkalbum)|Lifehouse]]*-prosjekt. Den ble først utgitt på The Whos album *[[Who's Next]]* fra 1971 sammen med annet materiale fra dette avbrutte prosjektet. Samme år ga The Who ut sangen ut som singel. Sangen skulle vært temasangen i Lifehouseprosjektet.

Sangen er først i en rolig balladeform, men mot slutten eksploderer den i en mer rockete utforming med sterkere bruk av elektriske gitarer og slagverk, samt et raskere tempo.

Teksten er i første-person og handler om presset som vedkommende føler fra omgivelsenes forventninger, og den angsten dette påfører vedkommende. Teksten i den rockede avslutningen er skrevet som en bønn (og slik står i en viss kontrast til den musikalske innpakningen) hvor vedkommende ber om hjelp til å håndtere påkjenningene, konkretisert til de seksuelle fristelsene og sexpresset som stjernelivet utsetter hovedpersonen for.

## Coverversjoner
* Coverversjoner er blitt gjort av Bryan Adams, Sheryl Crow, Testudo, Ian Stuart Donaldson, Jon English og Ken McLellan.

* Bandet Limp Bizkit gjorde en cover for albumet *[[Results May Vary]]* og for filmen *[[Gothika]]*. Musikkvideoen er regissert av sangeren Fred Durst og hovedrolleinnehaveren i *Gothika*, Halle Berry medvirker. Limp Bizkit endret teksten en del, og hadde ikke med den særpregede The Who-avslutningen, hvilket The Who mislikte i stor grad, noe som også ble uttalt fra scene på Roskildefestivalen 2007.

## Eksterne lenker
* Originalvrsjonen
Who’s Next

***Who's Next*** er et musikkalbum av gruppen The Who, utgitt i 1971. Mye av materialet kommer fra en planlagt rockeopera, som aldri ble realisert, det såkalte Lifehouse-prosjektet. Albumet er svært sammensatt og ganske emosjonelt. De mest kjente sangene er «Baba O'Riley», «Behind Blue Eyes» og «Won't Get Fooled Again». Albumet blir regnet som et av The Whos høydepunkter og ligger på 28.-plass på musikkmagasinet *[[Rolling Stone]]*s liste over «Tidenes 500 beste album».

## Sporliste
Alle sangene er skrevet av Pete Townshend om ikke annet er anført.
### Original LP
#«Baba O'Riley» – 4:59
#«Bargain» – 5:34
#«Love Ain't for Keepin'» – 2:11
#«My Wife» (John Entwistle) – 3:41
#«The Song Is Over» – 6:16
#«Getting in Tune» – 4:50
#«Going Mobile» – 3:43
#«Behind Blue Eyes» – 3:39
#«Won't Get Fooled Again» – 8:32
### Bonusspor fra utgivelsen i 1995
#«Pure and Easy» - 4:22
#«Baby Don't You Do It» (Holland-Dozier-Holland) – 5:14
#«Naked Eye» – 5:31
#«Water» – 6:25
#«Too Much of Anything» – 4:25
#«I Don't Even Know Myself» – 4:56
#«Behind Blue Eyes» – 3:28

## Medvirkende
*Roger Daltrey – sang
*Pete Townshend – gitar, synthesizer, piano (1), bakgrunnsvokal, orgel, ledende vokal (5, 6)
*Keith Moon – trommer, perkusjon
*John Entwistle – bass, blåseinstrument, bakgrunnsvokal, piano (4)
**Andre medvirkende:**
*Dave Arbus – fiolin (Disk 1, spor 1)
*Nicky Hopkins – piano (Disk 1, spor 5 & 6)

## Litteratur
*

## Referanser


## Eksterne lenker
*
McCartney II

***McCartney II*** er et soloalbum av Paul McCartney utgitt i 1980. Albumet er hans første soloalbum etter at Wings ble oppløst. I likhet med på albumet *[[McCartney]]* fra 1970 spiller han alle instrumenter selv. 

## Sporliste
Alle sangene er skrevet av Paul McCartney.

#«Coming Up» – 3:53
#«Temporary Secretary» – 3:14
#«On the Way» – 3:38
#«Waterfalls» – 4:42
#«Nobody Knows» – 2:52
#«Front Parlour» – 3:32
#«Summer's Day Song» – 3:25
#«Frozen Jap» – 3:40
#«Bogey Music» – 3:27
#«Darkroom» – 2:20
#«One of These Days» – 3:35

### Bonusspor på nyutgivelse fra 1993
#«Check My Machine» – 5:52
#«Secret Friend» – 10:30
#«Goodnight Tonight» – 4:21 

## Eksterne lenker
*
Kungliga Vetenskapsakademien

**Kungliga Vetenskapsakademien** er en frittstående svensk akademisk institusjon med formål å fremme vitenskapene og styrke deres innflytelse i samfunnet. Akademiet tar særlig ansvar for naturvitenskap og matematikk, men streber etter å øke utvekslingen mellom ulike disipliner.

Akademiet ble grunnlagt i 1739, etter utenlandske forbilder, av seks fremstående vitenskapsmenn og politikere: Jonas Alströmer, Anders Johan von Höpken, Sten Carl Bielke, Carl von Linné, Mårten Triewald og Carl Wilhelm Cederhielm. Deretter ble Anders Celsius og Samuel Klingenstierna medlemmer, mens Nils Reuterholm ble den første som fikk medlemskap ved en egen seremoni.

I tråd med opplysningstidens idealer ble *Vetenskapsakademiens Handlingar* fra sitt første nummer utgitt i svensk språkdrakt, et brudd på datidens akademiske tradisjon med å benytte latin. Fra 1762 ble det en regel at antallet medlemmer var begrenset. Siden 1973 er grensen satt til 175 medlemmer som er under 65 år gamle.

Medlemmene er inndelt i ti klasser: Matematikk, astronomi og romvitenskap, fysikk, kjemi, geovitenskaper, biologiske vitenskaper, medisinske vitenskaper, tekniske vitenskaper, samfunnsvitenskaper, og en klasse for «humaniora og for framstående fortjeneste om vitenskap».

Siden 1915 har akademiet hatt egne lokaler i Frescatiområdet i nordlige Stockholm, nær Naturhistoriska riksmuseet og Stockholms universitet. Besøksadressen er Lilla Frescativägen 4A, 114 18 Stockholm.

## Virksomheten i hovedsak
*å være et forum hvor forskere møtes på tvers av faggrensene 
*å tilby spesielle forskningsmiljøer 
*å gi støtte til yngre forskere 
*å belønne fremragende innsats innen forskning 
*å formidle internasjonale, vitenskapelige kontakter 
*å være talerør for vitenskapen i samfunnet og å påvirke forskningspolitiske prioriteringer 
*å stimulere interessen for matematikk og naturvitenskap i skolen 
*å spre forskjellig slags vitenskapelig og populærvitenskapelig informasjon 

Akademiet deler hvert år ut et stort antall priser. Nobelprisen i fysikk, Nobelprisen i kjemi, Sveriges Riksbanks pris i økonomisk vitenskap til minne om Alfred Nobel og Crafoordprisen er de mest prestisjefylte.

Akademiet ledes av en preses som støttes av tre visepresides. Alle tillitsverv er tidsbegrenset. Sammen med en heltidsansatt, fast sekretær danner akademiets presidium dets ledergruppe. Medlemskap i akademiet forkortes LVA.

Arbeidet med å velge ut nobelprismottakerne skjer i akademiets forskjellige nobelkomiteer.

## Referanser


## Eksterne lenker
*
Livin’ on a Prayer

**«Livin' on a Prayer»** er Bon Jovis andre singel fra deres album *[[Slippery When Wet]]* fra 1986 og kanskje deres mest kjente sang.

Jon Bon Jovi likte i utgangspunktet ikke originalinnspillingen av sangen, men Richie Sambora overtalte ham til å utgi sangen likevel. De omredigerte den og tok den med på albumet *Slippery When Wet*. Denne sangen skulle komme til å bli en av bandet signatursanger og lå på førsteplass *Billboard Hot 100* i fire uker i 1987 og fikk en fjerdeplass i Storbritannia.

Sangen handler om arbeiderklasse-paret Tommy og Gina som kjemper seg gjennom hverdagen, både økonomisk og for å holde forholdet sammen. Første verset er om «gamle dager», andre verset er mye senere, hvor  Gina «*dreams of running away*», noe som antyder at de har det vanskelig.

Siden referansene i første verset går på at Tommy var med i fagforeningene da han arbeidet som havnearbeider, men «*union's been on strike, he's down on his luck*», har dette blitt tolket som at sangen har et anti-fagforeningsbudskap. På den annen side indikerer dette bare at de har hatt tøffe tider, og ikke at fagforeningens handlinger er årsaken til dette. I tillegg har ikke resten av sangen noe tydelig politisk budskap.

«*I wrote that song during the Reagan era and the trickle-down economics are really inspirational to writing songs...*», fortalte Jon Bon Jovi senere. («Jeg skrev sangen i Reagan-perioden, og trickle-down-økonomien er virkelig inspirerende tid for å skrive sanger» (trickle-down=politisk retorisk benevnelse fra motstandere av politikken med å senke skattene for de rikeste i den hensikt å frigjøre kapital til nye investeringer).

## Referanser


## Eksterne lenker
*
Skittendalstinden

**Skittendalstinden** (nordsamisk: *Nástečohkka*) er et fjell i Tjeldsund kommune i Troms. Det har en høyde på  meter over havet og er den høyeste fjelltoppen i tidligere Skånland kommune og i hele området rett nord for Ofotfjorden.

I fjellmassivet rett nord for Skittendalstinden starter Rensåelva og vest for fjellet starter Tennevikelva. Begge elvene er vernet mot kraftutbygging.

## Se også
* Liste over fjell i Skandinavia

## Fotnoter



## Referanser
Vir Savarkar lufthavn

**Vir Savarkar internasjonale lufthavn** eller **Port Blair lufthavn** (IATA: **IXZ**, ICAO: **VOPB**) er flyplassen i Port Blair, på Andamanene i India. Den er oppkalt etter den indiske frihetsforkjemperen Vir Savarkar. Det går en vei på tvers av rullebanen, noe som gjør at trafikken må stoppes hver gang det tar av eller lander fly.

## Selskaper og destinasjoner
* Air Deccan (Chennai, Kolkata,)
* Jet Lite (Delhi)
* Indian (Chennai, Kolkata)
* Jet Airways (Chennai)
* Spice Jet (Chennai, Kolkata)

## Eksterne lenker
* Vir Savarkar lufthavn 
* Destinasjoner fra Port Blair
DNR

**DNR** kan vise til:
* Aéroport de Dinard Pleurtuit Saint-Malo
* Den norske Revisorforening
* Det Norske Radiumhospital
* Daunorubicin
* Folkerepublikken Donetsk (Donétskaya naródnaya respúblika)
Stanisław Bobak

**Stanisław Bobak** (født 12. mars 1956 i Ząb nær Zakopane, død 12. november 2010 i Zakopane) var en polsk skihopper. Han var aktiv på 70-tallet og fram til han la opp etter 1980/1981-sesongen. I sesongen 1979/1980 kom han på tredjeplass i verdenscupen i skihopping og vant verdenscuprennet i Zakopane 26. januar 1980. Han representerte Polen under Vinter-OL 1976 og Vinter-OL 1980.

## Referanser


## Eksterne lenker
*
Mulier

**Mulier** er en tidligere fotballklubb fra Stavanger, grunnlagt 24. juni 1970 som den første rene kvinnefotballklubben i Norge. Klubben ble medlem av Norges Fotballforbund i 1974.

Den første tiden fantes det ingen andre klubber med kvinnelag som de kunne spille mot, men de var stort sett så mange på treningene at de kunne spille to lag mot hverandre. Etterhvert kom det til kvinnelag fra andre lokale fotballklubber, og Mulier var pådriver for at det ble innført en egen kretsserie for kvinner fra 1973. Mulier ble kretsmestre i 1974 og 1975. Klubben sendte også medlemmer på dommerkurs og trenerkurs.

Klubben slet etterhvert med rekruttering både av spillere og trenere, og i løpet av 1977/1978 begynte man å snakke om sammenslåing med en etablert klubb. I desember 1978 møttes representanter fra Mulier og Fotballklubben Vidar til samtaler, og i 1979 meldte Mulier seg kollektivt inn i Vidar og dannet Vidars første kvinnelag.

## Kilder
* Kåre Mossige (red): *FK Vidar 100 år 1906-2006*, 2006 (ISBN 82-303-0789-X)
* Kaare Lindboe (red): *Rogaland Fotballkrets 75 år*, 1986 (ISBN 82-991390-0-7)
Råholt ungdomsskole

**Råholt ungdomsskole** er en ungdomsskole på Råholt i Eidsvoll kommune. Den ble tatt i bruk 3. januar 2005. Skolen har ca. 500 elever og et personale på 60. Dette gjør skolen til den største ungdomsskolen i Eidsvoll. Skolebygningen er et eksempel på en delvis åpen skole. Det har blitt bygd på ny fløy med et større audiorium, administrasjon, kontorer og spesialrom.

Skolen ligger plassert sentralt på Råholt med Råholt bad, Råholthallen og Søndre samfunn som de 
Rektor er Stine Strøm (2018).

## Arkitektur
Skolen er tegnet av Kristin Jarmund Arkitekter AS, med sivilarkitekt Kristin Jarmund som ansvarlig arkitekt og interiørarkitekt Trine Hjelle og sivilarkitekt Kjell Kristian Karlsen som saksarkitekter.

## Priser og utmerkelser
Råholt ungdomsskole vant førstepremie da Designers Saturday og NIL 3. september 2005 i fellesskap kåret årets beste interiør.

## Se også
* Liste over skoler i Eidsvoll

## Referanser


## Eksterne lenker
* Hjemmeside
* Byggaktuelt: Arkitektonisk high tech i grunnlovsbygda
* Eidsvoll kommune
* Råholt ungdomsskole beste interiør (PDF)
* Designers Saturday Awards
Romheis

En **romheis** eller **romelevator** er en hypotetisk kjempekonstruksjon første gang påtenkt i 1895 av Konstantin Tsiolkovskij. Romheisen eller *himmelheisen* skal kunne transportere materiale bort fra en planet eller annet himmellegeme uten hjelp av raketter. En slik heis vil være en miljømessig og økonomisk forbedring i forhold til dagens oppskytninger.

Den vanligste romheismodellen er en streng holdt oppe av sentrifugalkraften. Strengen strekkes med planetens rotasjon av en motvekt utenfor geostasjonær bane. For jorden er den geostasjonære banen i en høyde på 35&nbsp;790&nbsp;km. En slik himmelelevator ville bestå av følgende deler: **Basen**, som må befinne seg i nærheten av ekvator; **strengen** som heisene følger opp til verdensrommet; **Vogner** som frakter last til og fra omløpsbaner omkring planeten og en **motvekt** som holder himmelstrengen oppe. 

For å kunne lage en heisstreng sterk nok til en elevator av denne typen er det foreslått å bruke karbonnanorør. Det er ikke noe annet kjent materiale som kan tåle de enorme strekk-kreftene som  ville oppstå i en romheis.

## Andre modeller
Arthur C. Clarke gjorde *himmelstigen* allment kjent i romanen «2061: Odyssey Three». Han forslår her et tårn holdt oppe av trykk-krefter. Himmelstiger bygget på denne måten vil teoretisk sett ikke kunne bygges høyere enn ca.100 km fordi byggematerialene ville kollapse. Clarke beskriver derfor et tårn bygget av diamant. For å komme i bane rundt jorden fra en høyde på 100km ville det behøves en eller annen form for utskytning fra tårnet.

## Referanser
Scorpaenoidei

* Aploactinidae
* Caracanthidae
* Congiopodidae
* Gnathanacanthidae
* Pataecidae
* Scorpaenidae

**Scorpaenoidei** er en gruppe ulkefisker. Fylogenetikken for denne gruppen er uklar og det vil bli forandringer i inndelingen av delgrupper etterhvert som flere undersøkelser blir gjort. I denne artikkelen blir inndelingen gjort som i Fishes of the World.

Skorpionfiskene som er noen av verdens giftigste fisker tilhører denne gruppen.

## Grupper med arter som finnes i Norge

* uerfamilien

## Referanser


## Litteratur

* 
* 
* 

## Eksterne lenker
*
Tett ved sida mi går Jesus

**«Tett ved sida mi går Jesus»** er en sang med tekst av Haldis Reigstad og melodi av Gunstein Draugedalen. Den ble skrevet i 1977 under et sommerkurs på Hurdal Verk folkehøgskole og fikk melodi samme år. Siden ble den gitt ut i Draugedalens samling av 35 egne komposisjoner med samme navn.

Sangen fikk plass i Sangboken Syng for Herren og i Salmer 1997, (tillegget til Norsk Salmebok) og ble også tatt med i sangboken *[[Syng deg glad]]*. Den er med i Norsk Salmebok (2013) som nr. 361 og i Frelsesarmeens sangbok (2010) som nr. 555.

## Innspillinger
* Draugedalen på *Doggdråpen* 1996
* Solveig Leithaug Henderson på *Stemninger fra Bedehusland* 2004
* Draugedalen på *Djupe spor* 2005
* Reflex på *[[Sanger fra Bedehusland]] nr. 6*
* *I stilla og tillit – Songar av Haldis Reigstad*

## Referanser
Uerfamilien

* Apistinae
* Neosebastinae
* Plectrogeninae
* Scorpaeninae
* Sebastinae
* Setarchinae
* Synanceinae
* Tetraroginae

**Uerfamilien** er en gruppe ulkefisker. Fylogenetikken til denne gruppen er ikke fullt ut forstått enda og det vil bli endringer i inndelingen av grupper etterhvert som flere undersøkelser blir gjort. Inndelingen i denne artikkelen bygger på inndelingen i Fishes of the World.

## Arter som finnes i Norge

* blåkjeft
* lusuer
* snabeluer
* vanlig uer

## Referanser


## Litteratur

* 
* 
* 

## Eksterne lenker
*
Eirik Ildahl

**Eirik Ildahl** (født 19. juni 1957 på Hamar) er en norsk forfatter og dramatiker. Han har fra 1981 vært forfatter på heltid innenfor et bredt spekter av medier og sjangre. Han har blant annet gitt ut en roman og skrevet for tegneserier, spillefilm, radioteater og TV.  

Ildahl begynte for alvor sin tegneseriekarrière med å skrive Donald Duck-manus for det nederlandske forlaget Oberon. Siden kom han i kontakt med den svenske Fantomet-redaksjonen og skrev manus til Fantomet fra 1981 til 1986 under pseudonymet *Idi Kharelli*.  Han skrev også manuset til det første lisensproduserte avsnittet av tegneserien om James Bond som Semic utgav.

Ildahl har i tegneseriesammenheng samarbeidet blant andre med manusforfatter Terje Nordberg og illustratørene Bjørn Ousland og Arild Midthun. Ildahl mottok Kulturdepartementets tegneseriepris for *Solruns saga 1: Pesta* sammen med Bjørn Ousland i 1988. I 1990 fikk de også Sproingprisen for *Solruns saga 2: Nattlys*, det andre bindet i denne tegneserietrilogien. 

Eirik Ildahl er styremedlem i Norske Dramatikeres Forbund og Norsk filminstitutt.

## Utgivelser (utvalg)
* 1981: *Fortellingen om Den* – roman
* 1986: *Blackout* – filmmanus
* 1988: *Solruns saga I, II og III* – manus til tegneseriealbumene *Pesta*, *Nattlys* og *Sjøormen* tegnet av Bjørn Ousland
* 1990: *Gutta på skauen* – manus til en parodisk krigstegneserie, skrevet sammen med Terje Nordberg, tegnet av Geir Florhaug
* 1991: *[[Herman Storm]] I-VII* – manus til tegneseriealbum tegnet av Jean-Yves Mitton og Enrique Villagran
* 1993: *[[Hodet over vannet]]* – filmmanus
* 1993: *Pelle & Proffen: Kjempene faller* – manus til tegneserie med heltene fra Ingvar Ambjørnsens ungdomsbøker, tegnet av Boro Pavlovic
* 1997: *Kvinnen med de tusen ansikter* – satirisk kriminalhørespill i Radioteatret
* 1997: *[[Pappa og Pestus]]* – manus til tegneseriealbum med humorstriper tegna av Arild Midthun, sammen med Terje Nordberg
* 2003: *Gudmoren* – dramatikk
* 2004: *[[Andreaskorset (film)|Andreaskorset]]* – dramatikk
* 2005: *[[Knut Gribb]] og De hengtes forbund* – dramatikk
* 2014: *Ildahl-serien 1* – En røverromanserie i 6 episoder. Utgitt i samlet utgave 2015
* 2015: *Ildahl-serien 2* – En røverromanserie i 6 episoder. Utgitt påsken 2015

## Referanser


## Kilder
* Presentasjon av Eirik Ildahl i Forfatterkatalogen på Forfattersentrums nettsider

## Eksterne lenker
* 
*  Eirik Ildahl  hos Norske Dramatikeres Forbund
*  Eirik Ildahl hos Dr. Spruce Books
*  Kort presentasjon på lambiek.net
*  Presentasjon på ''seriewikin''
Mikael Grahn

**Mikael Grahn** (født 1958) er en svensk tegneserietegner og spillutvikler. Han har blant annet illustrert tegneseriealbumet *Brødrene Dal og Gamasjenes hemmelighet!* fra 2005, et historie skrevet av Eirik Ildahl løselig basert på *Brødrene Dal og Jakten på Karl XIIs gamasjer*, den siste TV-serien om Brødrene Dal på NRK, Pyton-serien Bøffert Fusk og Pepsodent-reklamtegneserien «Peppe Pepsodent»/«Solifer». Mikael Grahn har først og fremst arbeidet med humoristiske serier.
Jamie-Lynn Sigler

**Jamie-Lynn Sigler** (født 1981) er en amerikansk skuespiller kjent fra tv-serien *[[Sopranos]]*.

Hun filmdebuterte i *A Brooklyn State of Mind* (1997), hvor hun hadde en liten birolle. Hun har siden medvirket i filmer som blant annet *[[Love Wrecked]]* (2005), *[[Beneath the Dark]]* (2010) *og [[Divorce Invitation]]* (2012).

Fra 1999 til 2007 hadde hun rollen som datteren til Tony Soprano i tv-serien *[[Sopranos]]*. Dette er den rollen hun er mest kjent for. Hun har utover det hatt hovedrollen i TV-filmen *Call Me: The Rise and Fall of Heidi Fleiss* (2004), hatt en av hovedrollene rolle i miniserien *The Gathering* (2007) og i tv-serien *[[Guys with Kids]]* (2012). Hun har også hatt gjesteopptredener i en rekke serier som blant annet *[[Will & Grace]] (2004), [[Ugly Betty]]* (2009), ** (2016) og *[[Magnum P.I. (TV-serie, 2018)|Magnum P.I.]]* (2018).

Sigler har også drevet med sang og i 2001 utgav hun albumet *Here to Heaven* og singelen "Cry Baby". Utgivelsen ble ingen suksess og hun har i ettertid angret at hun utgav albumet.

I 2002 utgav hun og var medforfatter på den selvbiografien *Wise Girl: What I've Learned About Life, Love, and Loss*.

## Referanser


## Eksterne lenker
* 
*
Robert Iler

**Robert Michael Iler** (født 1985) er en amerikansk skuespiller og profesjonell pokerspiller. Han er mest kjent fra tv-serien *[[Sopranos]]*. 

Iler spilte rollen som Tony Sopranos unge sønn i *Sopranos* og hadde rollen gjennom hele serien (1999–2007). Han har utover det hatt noen få gjesteopptredener i andre tv-serier, som blant annet *[[Oz]]* (2001) og ''Lov og orden'' (2009). På film har han hatt en birolle i den romantiske filmkomedien *[[Tadpole]]* (2002) og en mindre rolle i ''Daredevil'' (2003).

Han avsluttet skuespillerkarrieren etter serien og flyttet til Las Vegas for å etablere en en karriere som profesjonell pokerspiller. I 2019 flyttet han til Los Angeles hvor han startet podcasten *Pajama Pants* sammen med tidligere Sopranos-spiller Jamie-Lynn Sigler og YouTube-komiker .

## Referanser


## Eksterne lenker
*
Lorraine Bracco

**Lorraine Bracco** (født 1954) er en amerikansk skuespillerinne kjent fra tv-serien *[[Sopranos]]*.

Bracco startet karrieren som modell og flyttet til Frankrike i 1974 for å jobbe som «fashion model» for Jean-Paul Gaultier.

Hun filmdebuterte i den franske komedien *Duos sur canapé* (1979) hvor hun hadde en birolle. I første halvdel av 1980-årene medvirket hun i flere franske og italienske filmer. Hennes første større rolle var i den amerikanske thrilleren *[[Vitne i fare]]* (1987) hvor hun spiller kona til en politiagenten som skal beskytte et kvinnelig mafiavitne. Sin mest kjente filmrolle hadde hun i *[[Mafiabrødre]]* (1990), hvor hun spilte kona til mafia-fyren Henry Hill (spilt av Ray Liotta). Bracco har utover dette medvirket i filmer som blant annet *[[Medicine Man]]* (1992), *[[Traces of Red]]* (1992), *[[Hackers (film)|Hackers]]* (1995) og *[[Riding in Cars with Boys]]* (2001). 

Hun TV-debuterte i 1980 i en gjesterolle i den franske serien *Commissaire Moulin*. Fra 1999 til 2007 spilte hun rollen som den kvinnelige psykiateren Jennifer Melfi i *[[Sopranos]]*. En rolle som gjorde henne verdenskjent. Hun hadde deretter en fast rolle i serien *[[Rizzoli & Isles]]* fra 2010 til 2016. Bracco har utover det hatt gjesteopptredener i en rekke forskjellige tv-serier og medvirket i flere TV-filmer.

## Referanser


## Eksterne lenker
*
Dominic Chianese

**Dominic Chianese** (født 1931) er en amerikansk sanger og skuespiller, kjent fra tv-serien *[[Sopranos]]*.

Chianese tv-debuterte i en gjesterolle i *East Side/West Side* i 1964. Han filmdebuterte i *[[Fuzz (film)|Fuzz]]* (1972), hvor han hadde en liten birolle. Han hadde på samme tid en liten rolle i *[[Gudfaren 2]]* (1974) og rollen som Johnny Ola i mafiaserien *The Godfather Saga* (1977). Han har siden hatt biroller i en rekke filmer. 

Fra 1999 til 2007 spilte han rollen som Corrado John Soprano i tv-serien *[[Sopranos]]*. Det er denne rollen han er mest kjent for. Han har utover dette hatt gjesteopptredener i flere tv-serier, deriblant *[[Kojak]]* (1976), *[[Tales from the Darkside]]* (1986) og *[[Lov og orden (TV-serie)|Lov og orden]]* (1991 og 1997). I tillegg spilte han i flere episoder av *[[Boardwalk Empire]]* (2011–2013) og *[[The Good Wife]]* (2012–2015).

Chianese har også drevet med sang og utgav i 2000 albumet *Hits*, hvor han synger amerikansk-italienske sanger.

## Filmografi
* *Adrift in Manhattan* (2007)
* *The Last New Yorker* (2006) 
* *Crimes of Fashion* (2004) (TV)
* *King of the Corner* (2004) 
* *[[When Will I Be Loved]]* (2004)
* *[[Cradle Will Rock]]* (1999)
* *[[The Sopranos]]* (1999–2007) TV series (Corrado John Soprano jr.)
* *Went to Coney Island on a Mission From God... Be Back by Five* (1998)
* *[[Night Falls on Manhattan]]* (1997)
* *[[Looking for Richard]]* (1996) (dokumentar)
* *The Mouse* (1996)
* *Gotti* (1996) (TV-film)
* *Love Is All There Is* (1996)
* *If Lucy Fell* (1996)
* *The Night We Never Met* (1993)
* *Rivalen des Glücks – The Contenders* (1993)
* *The Public Eye* (1992) 
* *[[Out for Justice]]* (1991)
* *The Lost Capone* (1990) (TV-film)
* *[[Q&A (film)|Q&A]]* (1990) (as himself)
* *Second Sight* (1989)
* *[[Ryan's Hope]]* (1975 & 1981) TV series
* *[[Fort Apache, The Bronx]]* (1981)
* *A Time for Miracles* (1980) (TV)
* *[[...And Justice for All (film)|...And Justice for All]]* (1979)
* *[[Firepower (film)|Firepower]]* (1979)
* *On the Yard* (1978)
* *[[Fingers (1978 film)|Fingers]]* (1978)
* *[[Alle presidentens menn (film)|Alle presidentens menn]]* (1976)
* *[[Het ettermiddag]]* (1975) (faren til Sony) 
* *[[Gudfaren 2]]* (1974) (Johnny Ola)
* *[[Fuzz (film)|Fuzz]]* (1972)

## Referanser


## Eksterne lenker
* 
*
Palle

**Palle** kan vise til:
*Palle (navn), et dansk mannsnavn
*Pall, en lem for oppstabling og transport av stykkgods
Christian Schenk

**Christian Schenk** (født 9. februar 1965 i Rostock er en tysk tidligere mangekjemper.

Han ble olympisk mester i tikamp under OL 1988 som ble arrangert i Seoul, Sør-Korea, men erkjente i august 2018 at han var dopet på dette tidspunktet. Han har i tillegg en bronsemedalje fra VM 1991 i Tokyo. 

Schenks personlige rekord var  poeng, et resultat han oppnådde i august 1993 i Stuttgart. 

## OL-medaljer
*  1988  Seoul - **Gull** i friidrett, tikamp herrer Øst-Tyskland

## Referanser


## Eksterne lenker
*
Anghel Mora

**Anghel Mora** (forfatternavnet til **Mihai Diaconescu**, født 12. mai 1949 i Drobeta Turnu Severin, Romania, død 18. november 2000) var en rumensk filmregissør, manusforfatter, skuespiller, dikter, og musiker. 

Han var gift med Mihaela Malița (datter til Mircea Malița, bl.a. Romanias ambassadør til USA og undervisningsminister i Ceaușescu-perioden). Etter den rumenske revolusjonen i 1989, opprettet han et reklamebyrå, Lettera. Et legat i hans navn er blitt opprettet i 1999. 

## Regisserte filmer
* *Recorduri, lauri, amintiri* (1984)
* *Cununa de lauri* (1985)
* *Imn pentru primăvara țării* (1986)
* *Rezervă la start* (1986)
* *Kilmetrul 36* (1989)
* *Flori de gheață* (1989)
* *Aur cât un nasture pe piept* (en eller annen gang mellom 1981 og 1989)

## Manus
* *Să mori din dragoste de viață* (1983)
* *Rezervă la start* (1986)
* *Kilmetrul 36* (1989), fikk Sølvpaladinen ved Sportsfilmfestivalen i Palermo
* *Flori de gheață* (1989)

## Skuespiller
* *Balanța* (1992)

## Bøker
* *Misivă între anotimpuri* (Epistel mellom årstidene; 1978), Cartea Românească-forlaget
* *Geometria iluziei* (Illusjonens geometri; 1986), Cartea Românească-forlaget
* *Oglinzile au două fețe* (Speil har to ansikter),  Albatros-forlaget

## Litteratur
* Caranfil Tudor, *Dicționar subiectiv al realizatorilor filmului românesc*, Polirom, București, 2010, ISBN 978-973-46-3545-0
## Referanser

## Eksterne lenker
*
Tirill Mohn

**Tirill Mohn** (født 22. februar 1975) som går under artistnavnet **Tirill**, er en norsk låtskriver, arrangør og musiker. Hun var medlem av progrock-bandet White Willow i 1990-årene og har senere utgitt fem soloalbum.

## Bakgrunn
Tirill Mohn vokste opp i Bærum og er tippoldebarn av malerne Oda Krohg og Christian Krohg. I 2019 ble hun gift med komponisten Marcus Paus; hun og ektemannen er i slekt ettersom begge er etterkommere av Norges første regjeringsadvokat Bredo Henrik von Munthe af Morgenstierne den eldre.

## Verk
Tirill Mohn var i 1990-årene fiolinist i progrock-bandet White Willow og har senere vært med i flere andre band. Hun er bidragsyter på flere albumutgivelser og har virket som låtskriver, arrangør, produsent og musiker. I 2011 opprettet hun plateselskapet FairyMusic, hvor hun så langt har gitt ut fem soloalbum.

I 2022 utga hun albumet *Three Love Songs and a Swan Song*. Her finner man et utvalg av fire tonesatte dikt av den irske poeten William Butler Yeats. Mohn utga dem i deres første tonedrakt på albumet *[[Nine and Fifty Swans]]*, som utkom i 2011. *Three Love Songs and a Swan Song* markerte tiårsjubileet for albumet fra 2011, og på den nyeste utgivelsen er de utvalgte sangene omarrangert for «Trio Poetica». Albumet kom på CD og vinyl, samt som notehefte hos Norsk Musikforlag. Omslagsillustrasjonene ble utført av billedkunstneren Christopher Rådlund.

## Gjestemusikere
* Edel Bjelde
* Ketil Vestrum Einarsen
* Sigrun Eng (cello)
* Sylvia Erichsen
* Øyvind Fossheim
* Dagfinn Hobæk
* Audun Kjus
* Dagfinn Koch
* Peter Kristianson
* Baran Kurd
* Espen Leite
* Morten Michelsen
* Helge Norbakken
* Atle Rakvåg
* Henning Sandsdalen
* Christos Sarakatsianos
* Herman Schultz
* Odd Håkon Solbakken
* Dino Steffens
* Øyvind Sørensen
* Øystein Vesaas
* Nils Einar Vinjor

## Diskografi
### Studioalbum
* *[[A Dance with the Shadows]]* (2003)
* *Tales from Tranquil August Gardens* (2011)
* *[[Nine and Fifty Swans]]* (2011) 
* *Um Himinjǫður* (2013)
* *Said the Sun to the Moon* (2019)
* *Three Love Songs And A Swan Song* (2022)

## Referanser


## Eksterne lenker
* 
* Hjemmeside
Hjalmar Mellander

**Hjalmar Mellander** (født 14. desember 1880, død 3. oktober 1919) var en svensk friidrettsutøver (femkamp, lengdehopp, spydkast og løp fra 400 til 800 meter). 

Fra 1902 var han bosatt i Liverpool, men han konkurrerte ofte i Norden. Under jubileumslekene 1906 i Athen tok han gull i grenen antikk femkamp. 

Mellander hadde svensk rekord i lengde (6,42) fra 1904 til 1907. 

Han døde på grunn av overanstrengelse i et forsøk på å redde en person fra drukning.

## Eksterne lenker
*
Angelo Taylor

**Angelo Taylor** (født 29. desember 1978 i Albany, Georgia) er en amerikansk friidrettsutøver.

Taylors karriere på 400 meter hekk begynte på slutten av 1990-årene. I sitt første verdensmesterskap i 1999 i Sevilla tok han bronsemedalje på distansen. I samme mesterskap var han med på å vinne gull på 4&nbsp;x&nbsp;400&nbsp;m stafett.

Han var favoritt foran finalen på 400 meter hekk i OL 2000 i Sydney, og vant finalen med tre hundredels sekunder.

I de påfølgende sesongene nådde han ikke opp mot sine tidligere beste resultater på grunn av skadeproblemer. I OL 2004 i Athen ble han slått ut i semifinalen. I VM 2007 i Osaka stilte han på 400 meter flatt, og tok bronsemedalje. I OL 2008 i Beijing vant han et nytt OL-gull på 400 meter hekk. Deretter løp han andre etappe på USAs stafettlag som tok gull på 4&nbsp;x&nbsp;400&nbsp;m stafett.

## Referanser


## Eksterne lenker
*
Andre Phillips

**Andre Lamar Phillips** (født 5. september 1959 i Milwaukee) er en tidligere amerikansk friidrettsutøver.

Andre Phillips ble i 1983 den andre amerikanske løperen (etter Edwin Moses) som løp 400 meter hekk under 48 sekunder, da han fikk tiden 47,78 i et stevne i Köln. I VM 1983 to uker tidligere, kom han på femteplass med tiden 49,24.

Eter at han ikke greide å kvalifisere seg til OL 1984, vant han verdenscupfinalen i 1958 med tiden 48,42. I 1985 satte han også personlig rekord på 110 meter hekk med tiden 13,25.

I det amerikanske uttaket til OL 1988 kvalifiserte han seg på 400 meter hekk sammen med Edwin Moses og Kevin Young. Samtlige tre vant også sine kvalifiseringsheat. Den første semifinalen vant Moses foran Young, mens Phillips vant den andre foran jamaicaneren Winthrop Graham. Da Edwin Moses som eneste utøver hadde løpt under 48 sekunder, ble han regnet som stor favoritt. I finalen satte imidlertid Andre Phillips ny personlig rekord med 47,19 og vant gullmedaljen, bare fire hundredels sekunder foran den store overraskelsen, Amadou Dia Ba fra Senegal. Edwin Moses løp på 47,56 og fikk bronse. For Edwin Moses var dette løpet hans eneste nederlag i et internasjonalt mesterskap, for Andre Phillips var det hans eneste seier.

## OL-medaljer
*  1988  Seoul -  **Gull** i friidrett, 400 m hekk menn  USA

## Referanser


## Eksterne lenker
*
Nikolaos Georgantas

**Nikolaos Georgantas** (gresk: Νικόλαος Γεωργαντάς; født 12. mars 1880, død 23. november 1958) var en gresk friidrettsutøver, som hadde olympisk suksess i steinkast og diskos.

Under OL 1904 i St. Louis deltok relativt få utøvere fra Europa. Nikolaos Georgantas ble diskvalifsert i kulestøt på grunn av feil teknikk, men tok bronse i diskos med et kast på 37,68 meter, slått av amerikanerne Martin Sheridan og Ralph Rose.

Under jubileumslekene 1906 i Athen deltok Georgantas i diskos, både i fristil og i *gresk stil*. I fristil vant Martin Sheridan foran Georgantas, som tok sølvmedaljen, mens finske Verner Järvinen tok bronsemedaljen. I diskos i gresk stil vant Järvinen med et kast på 35,17 meter, foran Georgantas med 32,80.  I steinkast oppnådde Georgantas 19,925 meter, og vant gull foran Martin Sheridan. Steinen veide 6,4 kg.

Under OL 1908 i London deltok Georgantas i fire øvelser, blant annet kulestøt, men man kjenner bare til resultatet fra diskos i gresk stil, der han ble nummer seks. 

## OL-medaljer
* 1904  St. Louis -  Bronse i friidrett, diskos  Hellas
* (1906  Athen -  **Gull** i friidrett, steinkast)
* (1906  Athen -  Sølv i friidrett, diskos) 
* (1906  Athen -  Sølv i friidrett, diskos gresk stil) 

## Referanser


## Eksterne lenker
*
Sagaspelet Lofotr

**Sagaspelet Lofotr** – «Ved Urdarbrunn» er et historisk spel. Spelet framføres annethvert år ved Lofotr Vikingmuseum på Borg i Lofoten i Vestvågøy kommune.

Verdens største kjente vikinglanghus lå på Borg, og er nå rekonstruert og bygd opp like ved siden av tuftene av det opprinnelige huset. Dette høvdingehuset danner kjernen for vikingmuseet på Borg. Det er kjent fra historiske kilder at den siste høvdingen på Borg het Olaf Tvennumbrunni, og at han flyttet fra Vestvågøy til Island rundt år 890 e.kr.

Sagaspelet Lofotr handler om begivenhetene som førte til høvdingens oppbrudd. Det bygger på kjente historiske hendelser, og dikter om detaljene.

*På Borg bor høvding Olaf Tvennumbruni med husfrua Åshild og fire sønner. På naboøya Gimsøya bor høvdingen Tore med husfrua Ragnhild, en sønn og to døtre.<br />
*Det har alltid vært sterke vennskapsbånd mellom ættene. Nå skal de knyttes enda sterkere sammen gjennom ekteskap mellom høvdingebarna Åsgaut og Gyda. Men nornene — skjebnegudinnene som spinner livstrådene — vil det annerledes. Landet er i ferd med å samles til ett rike under en ny konge. Tore har bestemt seg for å gå med kongen, men Olaf vil heller dra til Island og bygge seg et nytt høvdingsete der framfor å gi fra seg jorda."
*Når ættene møtes til midtsommerblot på Borg tilspisses den spente situasjonen mellom de to høvdingene. Det får katastrofale følger. Ikke alle gjestene til midtsommerblotet vender hjem igjen med sine kjære.
*

Manus: Nina E. Wester, fritt etter originalmanusav Jahn-Arill Skogholt og Thorbjørn Gabrielsen
Originalmusikk av Torstein Aagaard-Nilsen

Sagaspelet produseres og eies av stiftelsen Sagaspelet Lofotr, som er hjemmehørende i Vestvågøy kommune.

## Regissører
2002: Nina E. Wester
2004: Maiken Garder
2006: Maiken Garder
2008: Andreas Altermark

## Eksterne lenker
* www.sagaspelet.no
Verner Järvinen

**Venne «Verner» Järvinen** (født 4. mars 1870 i Juupajoki i Birkaland, død 31. januar  1941 i Tammerfors) var en finsk friidrettsutøver, som deltok i flere disipliner, men som var sterkest i diskos.

Under jubileumslekene 1906 i Athen deltok han i kulestøt, steinstøt, diskos og spydkast. I kulestøt og steinstøt var han ikke blant de seks fremste, mens han ble nummer fem i spydkast. I diskos kastet han 36,82, og ble nummer tre. I Athen ble det også arrangert *diskos i gresk stil*. Denne øvelsen vant Järvinen med 35,17 meter, foran grekeren Nikolaos Georgantas som kastet 32,80.

Under OL 1908 i London kom Järvinen ikke til finalen, verken i kulestøt eller spydkast. I diskoskast ble han nummer fire. Diskos i gresk stil ble også arrangert i London, og her tok Järvinen bronsemedaljen, slått av amerikanerne Martin Sheridan og Bill Horr.

Fire år senere, i en alder av 42 år, deltok han i OL 1912 i Stockholm, med en 15.-plass i diskos.

Verner Järvinen hadde tre sønner som ble finske OL-deltakere. Kaarlo Järvinen (1903–1941) ble nummer åtte i kulestøt i 1932, og Akilles Järvinen (1905–1943) tok sølv i tikamp i 1928 og 1932. Den yngste av de tre brødrene, Matti Järvinen (1909–1985), var den mest fremgangsrike med gull i spydkast i 1932.

## OL-medaljer
* 1908  London -  Bronse i friidrett, diskoskast gresk stil  Finland
* (1906  Athen -  **Gull** i friidrett, diskos gresk stil) 
* (1906  Athen -  Bronse i friidrett, diskos) 

## Referanser


## Eksterne lenker
*
Liste over Tsjetjenias presidenter

**Tsjetsjenias presidenter** er en liste over de som har vært presidenter i Tsjetsjenia etter 1991. Før 1991 var landet en republikk i Sovjetunionen. Landet har ønsket selvstendighet, men Russland har ikke ønsket å gi slipp på landet. Det har imidlertid fått et indre selvstyre. 

*Dzjokhar Dudajev 1991 til 1995
*Akhmad kadyrov 1996 til 1997
*Aslan Maskhadov 1997 til 2005
*Akhmad Kadyrov 2004 til 2005
*Alu Alkhanov 2005 til 2007
*Ramzan Kadyrov 2007
Kris Bright

**Kris Bright** (født 5. september 1986 i Auckland) er en newzealandsk fotballspiller som spiller spiss for den sørafrikanske klubben Bidvest Wits fra sommeren 2015. 

Han er sønn av den tidligere newzealandske landslagsspilleren i fotball Dave Bright. 

Kris Bright har tidligere spilt fotball i New Zealand, Nederland, Norge, Hellas, Ungarn, Malta, Finland, England og India. Han har blant annet vært på prøvespill i de engelske klubbene Charlton Athletic FC og Gillingham FC. Han har også spilt på diverse ungdomslandslag for New Zealand, og var med i New Zealands tropp til FIFA Confederations Cup i 2009.

## Eksterne lenker
*
Asbjørn Andersen

**Asbjørn Andersen** (født 14. juli&nbsp;1941 i Holt, Aust-Agder, død 16. mars&nbsp;1994) var en norsk politiker (Ap). 

Andersen ble innvalgt på Stortinget fra Aust-Agder i 1985, og satt i én periode frem til 1989. Han var vararepresentant i periodene 1973–1977, 1981–1985 og 1989–1993.

## Stortingskomitéer
* 1985–1989: varamedlem i Valgkomitéen
* 1985–1989: medlem i Kommunal- og miljøvernkomitéen
* 1985–1989: medlem i Forbruker- og administrasjonskomitéen

## Referanser


## Eksterne lenker
*
Swedish white

**Swedish white** er en svensk minigrisrase/variant Den blir normalt 20–40&nbsp;kg tung og har hvit grunnfarge og vanligvis sorte flekker.
Vietnamesisk hengebuksvin

**Vietnamesisk hengebuksvin** (*Sus scrofa vittatus*) er en griserase med opprinnelse i området Vietnam-Thailand i Asia. Rasen er betydelig mindre enn vestlige griseraser, men størrelsen varierer allikevel betraktelig.

## Beskrivelse
Vietnamesisk hengebuksvin skiller seg fra andre raser gjennom å ha svai rygg (salrygget) og hengende buklinje. Denne grisen har stående ører og rett hengende hale med behåring. Hodet har kort snute og kroppen korte ekstremiteter. Den veier normalt 27–136&nbsp;kg, men dersom buken henger ned mot bakken er grisen sterkt overvektig. Fettvalker som henger inn over øynene er også et tegn på sterk overvekt.

Vietnamesisk hengebuksvin refereres ofte til som kun *hengebuksvin*, men dette blir ikke helt korrekt. Det finnes nemlig også et kinesisk hengebuksvin, men dette svinet er langt mer sjeldent i Vesten og blir gjerne en del større enn de vietnamesiske variantene. Noen hevder at det kinesiske hengebuksvinet, som også egentlig er en variant av samme rase eller (mer korrekt) landrase, er det mest opprinnelige av dem. Samlet går disse grisene også under benevnelsene *asiatisk hengebuksvin* og *orientalsk hengebuksvin*.

Vietnamesisk hengebuksvin regnes som progenitor for alle kjente minigrisraser i verden i dag, som for eksempel kanadisk minigris.

## Varianter
Det finnes fem kjente varianter av hengebuksvin, hvorav fire stammer fra Vietnam og grensestrøkene mot landets nabostater. I det vestre Nord-Vietnam og rundt Red River deltaet finnes den mest vanlige varianten kalt «i». Denne blir typisk opp mot 90&nbsp;kg tung. I det nordøstre Vietnam, i grensestrøkene mot Kina, finnes det en variant som kalles «Mong Kai». Denne varianten blir typisk opp mot 100&nbsp;kg tung. I sentrale strøk av Vietnam, i dag helst i de høyreliggende platåområdene, finnes den en variant som kalles «co». Denne blir typisk omkring 40&nbsp;kg tung. I Sør-Vietnam, opprinnelig i fjellområdene, finnes også en variant kalt «Heo Moi» som typisk blir omkring 40–45&nbsp;kg tung.

De grisene som finnes i vesten i dag er gjerne en blanding mellom de opprinnelige variantene.

## Se også
* Gris
Minigris

**Minigris** er ikke en spesiell griserase, men en samlebenevnelse for griser som er avlet spesielt med tanke på ikke å bli særlig store. Mange stammer fra blant annet vietnamesisk hengebuksvin. Minigriser veier normalt mindre enn 80&nbsp;kg, men noen blir ca 100&nbsp;kg. Griser fra samme kull kan imidlertid bli svært ulike av størrelse. Minigriser er veldig renslige dyr, som også er allergivennlige. Minigriser er betydelig mindre enn produksjonsgriser, og brukes ikke til matproduksjon.

Det finnes mange forskjellige varianter av minigriser. Disse variantene kalles ofte for raser, men dette er en feilbetegnelse. Minigriser er ikke noen bestemt rase, og det er store variasjoner innenfor de forskjellige variantene.

## Minigrishold
Mattilsynet er de som forvalter lover og forskrifter angående minigrishold. Minigriser er omfattet av det samme lovverket som vanlig produksjonsgris, og det er derfor de samme lover som gjelder for begge typer gris.

Norsk minigrisforening ble stiftet i 2016, og har blant annet som formål å jobbe for spredning av informasjon om godt minigrishold.

## Referanser


## Eksterne lenker
*Norsk Minigrisforening
Konverteringsrate

**Konverteringsrate**, eller **konverteringsfrekvens**, er et forholdstall mellom antall besøkende på et nettsted og antall ønskede hendelser. En hendelse kan typisk være salg, registrering, forespørsel eller nedlasting. 

Eksempel: et nettsted med 1000 besøkende og 10 salg gir en konverteringsrate på 1 %. 

Det er vanlig å måle konverteringsraten per trafikkilde. På den måten kan konverteringsrate brukes som et måltall på hva som er effektiv/lønnsom markedsføring på internett.

Besøkende-parameteren som brukes for å regne konverteringsraten, blandes ofte med parameteren antall besøk. Om eksempelvis én besøkende er inne på et nettsted tre ganger, vil det telle som tre besøk, men én besøkende. Det er omdiskutert hva som er den riktige parameteren å bruke, men det har etablert seg en bransjepraksis å bruke besøkende.

Noen selskaper bruker ulike koeffisienter for å analysere hvor effektivt nettstedet deres er. Forskjellige handlinger på nettstedet (nedlasting av prøveversjon av programvare, forespørsel om informasjon osv.) fordeles på antall bestillinger, og de oppnådde koeffisientene reflekterer deres konkrete bidrag til salgsresultatene.

For at disse dataene skal gjenspeile virkeligheten nøyaktig, er det avgjørende at nettstedet ikke tilbyr bestillingsmuligheter gjennom andre kanaler. (For eksempel vil et besøk på nettstedet etterfulgt av en bestilling per post forvrenge tallene, fordi bestillingen ikke vil bli registrert som gjennomført etter nettstedbesøket.)

## Referanser


## Se også
* Konverteringsoptimalisering

## Eksterne lenker
*Hva er konverteringsfrekvens?
Trøste & Bære

**Trøste & Bære** er en norsk humor- og musikkgruppe bestående av Bjørn Anders Hermundstad (født 13. april 1960, død 5. mai 2016) og Trond Amlie (født 23. juli 1959) under pseudonymene Trond Trøste og Barry Bære.

I ungdommen spilte de to sammen med blant andre Ingar Amlien i rockebandet 018 som gav ut en LPen *Stengte Dører* på Kirkelig Kulturverksted i 1984. Platen ble ingen stor kommersiell suksess, og bandet ble etter hvert oppløst. I 1990 ga Hermundstad og Amlie ut sin første single «Villttoo sää pää kÿlla mi» på Slagerfabrikken. Singel nummer to «Jag är inte sjuk (jag är bara svensk)» ble en stor hit i Norge, og debutalbumet *[[Sammen på livet]]* kom samme høst og solgte 10&nbsp;000 enheter. Oppfølgeren *[[Full pakke|Full Pakke]]* kom høsten 1992 og inneholdt hiten «Drita full før Drøbaksundet» samt «Siste gutten i klassen». 

Duoen har siden gitt ut til sammen syv album. Størst kommersiell suksess hadde de med samlealbumet *[[Greitest Hits]]* fra 1997 som inneholdt kjempehiten «Røkke og Gjelsten og i». Dette albumet solgte til platina. Trøste & Bære har hele tiden søkt å holde en høy musikalsk kvalitet på sin musikk og har benyttet dyktige musikere og produsenter. Trøste & Bære har siden 1992 vært på plateselskapet Tylden & Co. AS.

## Diskografi
### Album
* *[[Sammen på livet]]* (Slagerfabrikken, 1990)
* *[[Full pakke]]* (Tylden & Co., 1992)
* *[[To på topp (album)|To på topp]]* (Tylden & Co., 1993)
* *[[Rotfylt ungdom]]* (Tylden & Co., 1995)
* *[[Greitest Hits]]* (Tylden & Co., 1997) samleplate
* *[[Kjøp kanin]]* (Tylden & Co., 1998)
* *[[Med promp og prakt]]* (Tylden & Co., 2000) 
* *[[Leve Pelargonia]]* (Tylden & Co., 2008)
* *[[Drita full før Drøbaksundet]]* (Tylden & Co., 2009) samleplate

### Singler & Promoer
* *Villtoo sää pää kÿlla mi / Hit eit steg og dit eit steg* (Slagerfabrikken, 1990)
* *Jag är inte sjuk (jag är bara Svensk)* (Slagerfabrikken, 1990)
* *Jeg Er Neger / Jag Vill Tacka Livet / Drita Full Før Drøbaksundet* (Tylden & Co., 1992)
* *De nære ting / Nå går'n på gummisåler / Den vakre visa * (Tylden & Co., 1993)
* *Læng sia æ har fått kvinnfolk* (Tylden & Co., 1995)
* *Premenstruell I Kveld* (Tylden & Co., 1995)
* *Julebordet er over* (Tylden & Co., 1997)
* *Røkke og gjelsten og i* (Tylden & Co., 1997)
* *Kjøp kanin* (Tylden & Co., 1998)
* *Balladen om Davy Wathne* (Tylden & Co., 1998)
* *En og en halv fems* (Tylden & Co., 2000)
* *Gammal gummi* (Tylden & Co., 2000)
* *Ari Behn* (Tylden & Co., 2001)
* *Bonde På Toten* (Tylden & Co., 2001)
* *Nedlagt Småbruk* (Tylden & Co., 2001)
* *Ari Behn* (Tylden & Co., 2002)
* *Det er Katrine Moholt jeg vil ha* (Tylden & Co., 2008)
* *Kvinnfolk og kar* (Tylden & Co., 2009)

## Eksterne lenker
* 
*  Artikkel hentet fra Norsk Musikk Leksikon
Umoja Culture

**Umoja Culture** er navnet til et kollektiv bestående av kunstnere  fra øst-, vest-og det sørlige-afrika. Kollektivet med base i Oslo, tilbyr ulike former for afrikansk kunst-og kultur. De har opplegg som passer utmerket til både barn og voksne. På swahili  betyr ordet *umoja* det å være sammen – en enhet.

Umoja Culture kombinerer musikk, dans, fortelling og poesi. Alle medlemmene er profesjonelle utøvere.

## Eksterne lenker
* Umoja Culture
Elisabeth Olin

**Elisabeth Olin** (født 1740, død 1828) var en svensk operasanger og hovsångerska, og den første, innfødte operaprimadonna i Sverige. Hun var også komponist.

Elisabet Olin var et teaterbarn: Faren, Petter Lillström, var musiker, og moren, Elisabeth Söderman, tilhørte den første gruppen av svenske skuespillere som opptrådte på scenen i Bollhuset i Stockholm. Selv debuterte hun som barn i 1747, og etter at den svenske skuespillertroppen ble avskjediget i 1753, ble hun kjent som sanger i Stockholm. I 1768 ga hun også ut sin egen komposisjon. 

I 1773 spilte hun mot Carl Stenborg, sin elsker, i den berømte operaen *Thetis og Phelée*, som regnes som den første opera på svensk. Samme år grunnla kongen, Gustav III, den svenske nasjonalscenen, operaen. I 1782 blev hun innvalgt i det musikalske akademiet. 

Elisabet Olin var den nasjonale operaens primadonna fram till 1784, da hun tok avskjed.     

I 1760 giftet hun seg med den kongelige sekretæren Olin, og ett av hennes barn, Betty Olin eller Elisabeth Olin den yngre, ble også operasanger og turnerte 1793-1795 i Norge og Danmark. 

## Se også
* Jeanette Fredrique Löf

## Referanser


## Eksterne lenker
*
Kreml kammerorkester

**Kreml kammerorkester** er et russisk strykeorkester stiftet av Misja Rakhlevskij i Moskva i 1991.

Orkesteret har helt fra stiftelsen vært dirigert av grunnleggeren.

Orkesteret har stor aktivitet med konserter hjemme i Moskva, men også jevnlige CD-innspillinger og turné-virksomhet i hele verden.

## Eksterne lenker
* 
*